Diari Oficial de la Generalitat Valenciana


Sumari del DOGV 5125, del 31-10-2005 (2005/11468)

ORDRE de 13 d'octubre de 2005, de la Conselleria d'Economia, Hisenda i Ocupació per la qual s'amplia el termini d'execució de les accions formatives realitzades a l'empara dels diversos contractes-programa en matèria de formació contínua, firmats entre el Servici Valencià d'Ocupació i Formació i distintes entitats de caràcter sindical o empresarial.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5125

Data del DOGV
:   31-10-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/11847


Data del document
:   13-10-2005

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * professió independent
    * reciclatge professional
    * ajuda a les empreses
    * cooperativa
    * associació professional
    * suport econòmic
    * sindicat
    * economia social
    * mà d'obra
    * formació professional
    * organització patronal

ORDRE de 13 d'octubre de 2005, de la Conselleria d'Economia, Hisenda i Ocupació per la qual s'amplia el termini d'execució de les accions formatives realitzades a l'empara dels diversos contractes-programa en matèria de formació contínua, firmats entre el Servici Valencià d'Ocupació i Formació i distintes entitats de caràcter sindical o empresarial. [2005/X11684]
  
La gestió de les subvencions concedides a través de contractes-programa per a la formació de treballadors, regulades per l'Ordre TAS/2.783/2004, ha sigut transferida a la nostra Comunitat.
  
Sobre la base d'aquesta transferència, la Conselleria d'Economia, Hisenda i Ocupació va publicar l'Ordre de 27 d'octubre de 2004, per la qual es convocaven subvencions públiques mitjançant contractes-programa per a la formació de treballadors, i l'Ordre 20 de Juliol de 2005, que regula els contractes programes de caràcter sectorial, que tenen un caràcter anual, durant l'exercici 2005.
  
En l'Ordre esmentada de 20 de juliol de 2005 s'hi estableix com a termini d'acabament el 31 de març de 2006 per als contractes-programa sectorials, termini que és també l'aplicable als contractes-programa de caràcter intersectorial, als contractes-programa amb entitats d'economia social i als contractes-programa adreçats a treballadors autònoms, regulats per l'Ordre de 27 d'octubre de 2004, de la Conselleria d'Economia, Hisenda i Ocupació, per la qual es convoquen subvencions públiques mitjançant contractes-programa per a la formació de treballadors, en desplegament del Reial Decret 1.046/2003, d'1 d'agost, pel qual es regula el Subsistema de Formació Professional Contínua.
  
L'increment de les dotacions pressupostàries destinades a finançar la realització d'accions formatives adreçades als treballadors actius i que es realitzen a l'empara dels distints tipus de contractes-programa, mencionats més amunt, i com a conseqüència d'això l'increment de les accions formatives que cal realitzar, aconsella ampliar-ne el termini d'execució i el termini de justificació.
  
En virtut d'això, i fent ús de les facultats que em confereix la Llei 5/1983, de 30 de desembre, de Govern Valencià; l'article 49 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, i el Decret 112/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,
  
ORDENE
  
Article 1
  
El termini d'execució dels plans de formació realitzats a l'empara dels contractes-programa esmentats en l'article 2.a), c) i d), de l'Ordre de 27 d'octubre de 2004, de la Conselleria d'Economia, Hisenda i Ocupació, per la qual es convoquen subvencions públiques mitjançant contractes-programa per a la formació de treballadors, i a l'empara dels contractes-programa firmats o que es firmen d'acord amb l'Ordre de 20 de juliol de 2005, de la Conselleria d'Economia, Hisenda i Ocupació, per la qual es convoquen per a l'exercici 2005 subvencions públiques mitjançant contractes-programa sectorials per a la formació de treballadors en desplegament del Reial Decret 1.046/2003, d'1 d'agost, pel qual es regula el Subsistema de Formació Professional Contínua, finalitzarà el 30 de juny de 2006.
  
El termini s'aplicarà sense necessitat de modificar els contractes-programa que hi haja en el moment de l'entrada en vigor d'aquesta norma.
  
Article 2
  
La documentació justificativa dels plans de formació afectats per la modificació esmentada en l'article anterior, haurà de remetre's abans del 15 d'agost de 2006.
  
DISPOSICIONS FINALS
  
Primera
  
Aquesta ordre entrarà en vigor el dia de la publicació en el Diari Oficial de la Generalitat Valenciana.
  
Segona
  
Contra aquest acte, que posa fi a la via administrativa, els interessats podran interposar-hi un recurs contenciós administratiu en el termini de dos mesos, comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, un recurs de reposició davant aquest mateix òrgan en el termini d'un mes, computat en els termes ja dits, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la legislació vigent.
  
València, 13 d'octubre de 2005
  
El conseller d'Economia, Hisenda i Ocupació,
  
GERARDO CAMPS DEVESA